Мектеп – білім ордасы

Мектепті білім айдынындағы үлкен кемеге теңегім келеді. Осы кемеде бала он бір жыл уақытын өткізелі. Кімге де болса он бір жыл білім берген, адалдыққа, кішіпейілділікке, мәдениетке үйренкен, болашаққа жолдама беретін алтын ұя мектебі қымбат. Мектептен балалар тәлім-тәрбие, білім алады.

Мен Тараз қаласындағы Медет Әскербекұлы басқарып отырған Жамбыл облысы «Тараз қаласы әкімдігінің білім бөлімінің №59 орта мектеп» КММ-де ұстаздық қызмет атқарамын. Мектебіміздің ашылғанына көп бола қоймаса да қазіргі таңда біраз жетістіктерге жетудеміз.Бетке ұстар оқу озаттары мен әрбір істі жетік іліп алатын оқушыларымызда аз емес.Балаларды ыстық тамақпен қамту, көп балалы отбасыларға көмек өз деңгейінде көрсетілуде.

Білім жолы қашанда қиын да, киелі жол. Бұл жолда тынымсыз еңбек, толассыз ізденістен жалықпайтын жандар ғана нитижелі табыстарға жете алады.Осы орайда біздің мектебімізде де қабілет пен қасиеттерді бойына сіңіре білген ұстаздарда аз емес.

Мектеп –келешек ел басқарар, жер басқарар, елі мен халқын гүлдендірер, мерейін өсіріп, мәртебесін биіктетер жасампаз жандарды тәрбиелейтін киелі де қасиетті ұя.

Қазақта «Ақылды жылдығын, ақылсыз күндігін ойлайды» деген тағылым бар. Көненің көздері осы арқылы кейінгі ұрпаққа тереңіне бойлап, ақылмен ойлап қарекет қылмаса қолға алған істің кері кететінін үйретуде мектептің рөлі зор.

«Ісіңізге, еңбегіңізге, оқуыңызға нағыз адамгершілікпен кіріссеңіз, сөз жоқ, жеңіске жетесіз»,- дейді ғой Қаныш Сәтбаев. Өйткені, ең алдымен өз мамандығыңа деген зор сүйіспеншілік болғаны абзал. Осынау сүйіспеншілік оқушы бойындағы білімге деген құштарлығын оятады.Ол құштарлық шырақ секілді.Ал шырақты сөндіріп алмау мектеп пен ұстаз үшін үлкен міндет, асылы абырой.